CELEX: 62018TN0180
Language: mt
Date: 2018-03-12 00:00:00
Title: Kawża T-180/18: Rikors ippreżentat fit-12 ta’ Marzu 2018 – VJ vs SEAE

7.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/69
            
         Rikors ippreżentat fit-12 ta’ Marzu 2018 – VJ vs SEAE
   (Kawża T-180/18)
   (2018/C 161/86)
   Lingwa tal-kawża: il-Franċiż
   
      Partijiet
   
   
      Rikorrent: VJ (rappreżentant: N. De Montigny, avukat)
   
      Konvenut: Servizz Ewropew għall-Azzjoni Esterna
   
      Talbiet
   
   Ir-rikorrent jitlob li l-Qorti Ġenerali jogħġobha:
   taqta’ u tiddeċiedi
   
               —
            
            
               id-dikjarazzjoni ta’ kalkolu li s-SEAE bagħtlu permezz ta’ posta elettronika kif ukoll, sa fejn ikun meħtieġ, id-dikjarazzjoni tas-salarju li permezz tagħha ingħata/ser jingħata l-ħlas tal-allowance tal-edukazzjoni għal uliedu;
            
         
               —
            
            
               tikkundanna lill-konvenut għall-ispejjeż kollha tal-istanza.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv ibbażat fuq eċċezzjoni ta’ illegalità, sa fejn id-deċiżjoni kkontestata, in-nota tal-15 ta’ April 2016 li fuqha hija bbażata u l-Guidelines tas-SEAE jiksru r-Regolamenti tal-Persunal u l-Anness X tiegħu.
            
         
               2.
            
            
               It-tieni motiv ibbażat fuq l-illegalità tad-deċiżjoni individwali kkontestata. Dan il-motiv huwa kompost minn ħames partijiet.
               
                           —
                        
                        
                           L-ewwel parti, ibbażata fuq ksur tal-prinċipju ta’ previdenza, ta’ aspettattivi leġittimi u ta’ ċertezza legali kif ukoll fuq il-ksur tal-prinċipju ta’ amministrazzjoni tajba u tad-drittijiet kweżiti tar-rikorrent.
                        
                     
                           —
                        
                        
                           It-tieni parti, ibbażata fuq ksur tal-impenji sottoskritti mis-SEAE, fuq amministrazzjoni ħażina kif ukoll fuq ksur tal-prinċipju ta’ ċertezza legali u tal-aspettattivi leġittimi tar-rikorrent.
                        
                     
                           —
                        
                        
                           It-tielet parti bbażata fuq ksur tad-dritt għall-familja u tad-dritt għall-edukazzjoni.
                        
                     
                           —
                        
                        
                           Ir-raba’ parti bbażata fuq ksur tal-prinċipji ta’ ugwaljanza fit-trattament u ta’ nondiskriminazzjoni.
                        
                     
                           —
                        
                        
                           Il-ħames parti bbażata fuq l-assenza ta’ bbilanċjar tal-interessi u tal-osservanza tal-prinċipju ta’ proporzjonalità tal-miżura adottata.